શું તમે જાણો છો ભગવાન શિવજીની આ ત્રણ પુત્રીઓ વિશે જાણીને રહી જશો દંગ - ગુજરાતીઓને સ્પર્શ કરતુ "ફક્તગુજરાતી"
શું તમે જાણો છો ભગવાન શિવજીની આ ત્રણ પુત્રીઓ વિશે જાણીને રહી જશો દંગ
સ્વયંભૂ ગણાતા બ્રહ્મા, વિષ્ણુ અને મહેશમાં શંકરને સદાશિવ કહેવાય છે. સૃષ્ટિના સંહારક શિવજી ને ત્રણ મુખ્ય દેવોમાંના એક માનવામાં આવે છે. અન્ય દેવોની જેમ શિવને મૂર્તિ રૂપે નહી પૂજતા તેમનું પૂજન લિંગ સ્વરૂપે કરવામાં આવે છે. શિવ પરિવારમાં ભગવાન શંકર, માતા પાર્વતી અને તેમના પુત્રો ગણેશ અને કાર્તિકેયનો સમાવેશ થાય છે. આ ઉપરાંત તેની ત્રણ પુત્રીઓનો પણ તેમાં સમાવેશ થાય છે. જી હા, ભગવાન શિવજીને ત્રણ પુત્રીઓ પણ હતી. જેનું નામ અશોક સુંદરી, જ્વાલામુખી અને વાસુકી હતું. આજે અમે તમને આ ત્રણ પુત્રીઓ વિશે વિશેષ જણાવીશું.
સૌથી મોટી પુત્રી અશોક સુંદરી
ભગવાન શિવજીની સૌથી મોટી પુત્રી અશોક સુંદરીને દેવી પાર્વતીએ પોતાની એકલતાને દુર કરવા માટે જન્મ આપ્યો હતો. તેનું નામ અશોક એટલા માટે પડ્યું કેમ કે તે દેવી પાર્વતીજીના એકલતાના શોકને દુર કરવા આવી હતી. માનવામાં આવે છે કે, ભગવાન શિવજીની આ પુત્રી દેવી પાર્વતીની જેમ જ રૂપવાન હતી. એટલા માટે જ તેના નામ પાછળ સુંદરી લગાવવામાં આવ્યું. મોટા ભાગે અશોક સુંદરીની પૂજા ગુજરાતમાં થાય છે.